
REPUBLIKA HRVATSKA								 
OPĆINSKI PREKRŠAJNI SUD U ZAGREBU
Zagreb, Avenija Dubrovnik 8  				
  Poslovni broj: Pp-15317/2024

U   I M E   R E P U B L I K E    H R V A T S K E
P R E S U D A

	Općinski prekršajni sud u Zagrebu, po sucu Tonki Grgičević, uz sudjelovanje Jadranke Povoljnjak, kao zapisničarke, u prekršajnom predmetu protiv I. okrivljenika Nenada Stanković, zastupanog po branitelju odvjetniku Hrvoju Domac, II. okrivljenika Josipa Tomić, zastupanog po branitelju odvjetniku Tihomiru Mišić, te protiv III. okrivljenika Andrije Stanković, zastupanog po braniteljici odvjetnici Luciji Pocrnić, zbog prekršaja iz čl. 6. i čl. 13. Zakona o prekršajima protiv javnog reda i mira („Narodne novine“ broj: 5/1990., 30/1990., 47/1990., 29/1994., 114/2022. i 47/2023.), povodom optužnog prijedloga PU Zagrebačke, IV. policijske postaje Zagreb, nakon održane glavne i javne rasprave, 19. ožujka 2026.,  javno je objavio i 

p r e s u d i o   

I.	Na temelju čl.182. točke 3. Prekršajnog zakona ("Narodne novine" br. 107/2007., 39/2013., 157/2013., 110/2017., 70/2017., 118/2018. i 114/2022.)

	I. okrivljenik: Nenad Stanković, sin Dušana i Marice,  OIB: 67236296285, rođen 23.05.1970. u Zagrebu, s prebivalištem u Zagrebu, Novoselski odvojak I. 4, državljanin RH, oženjen, otac jednog djeteta, školska sprema SSS, po zanimanju stolar, zaposlen u firmi Beta imperijal, s mjesečnim primanjima u iznosu od oko 1.200,00 eura, prekršajno neosuđivan, protiv njega se ne vodi postupak za drugi prekršaj ili kazneno djelo.
II. okrivljenik: Josip Tomić, sin Darka i Davorke,,  OIB: 62453404576, rođen 19.07.1984. u Požegi,  s prebivalištem u Zagrebu, Prugovečka ulica 1, državljanin RH, oženjen, otac dvoje djece, školska sprema: SSS, po zanimanju ugostitelj, zaposlen u Gaj grupa, voditelj skladišta, s mjesečnim primanjima u iznosu od oko 1.500,00 eura, prekršajno neosuđivan, protiv njega se ne vodi postupak za drugi prekršaj ili kazneno djelo.
III. okrivljenik: Andrija Stanković, sin Nenada i Dubravke,  OIB: 96259642113, rođen 24.04.1999. godine u Zagrebu, s prebivalištem u Zagrebu, Novoselki odvojak I. 5, državljanin RH, neoženjen, bez djece, školska sprema: VŠS, po zanimanju industrijski dizajner, zaposlen u Atshion Croatia, s mjesečnim primanjima u iznosu od 1.200,00 eura, prekršajno neosuđivan, protiv njega se ne vodi postupak za drugi prekršaj ili kazneno djelo





OSLOBAĐAJU SE OPTUŽBE

           " da bi 27. studenog 2024. u 19,20 sati u Zagrebu, XI. Ravnice-V. Ravnice, I. okrivljeni Nenad Stanković narušavao javni red i mir na naročito drzak i nepristojan način da je na pješačkom prijelazu ušao u fizički sukob sa suvozačem odnosno II. okrivljenikom Josipom Tomić iz vozila marke Volkswagen reg. oznaka ZG 1451 JO kojeg je glavom i šakama udarao u predjelu glave, iz razloga jer ih navedeno vozilo nije propustilo na pješačkom prijelazu, dok je III. okrivljenik Andrija Stanković držao svojim rukama oko struka II. okrivljenika Josip Tomić, iz razloga jer se I. okrivljeniku Nenadu Stankoviću odnosno njegovom ocu unosio u lice i vičući na sav glas počeo ga vrijeđati riječima "Jebem ti mater" i dr. pogrdnim riječima",
            
            - pa da bi time počinili prekršaj I. i III. okrivljenik opisan i kažnjiv po čl. 6., a II. okrivljenik prekršaj opisan i kažnjiv po čl.13. Zakona o prekršajima protiv javnog reda i mira („Narodne novine“ broj: 5/1990., 30/1990., 47/1990., 29/1994., 114/2022. i 47/2023.),

II.	Na temelju čl. 140. st.2. Prekršajnog zakona troškovi prekršajnog postupka iz čl.138. st.2. toč. 2. do 5. i toč.7. Prekršajnog zakona padaju na teret proračunskih sredstava.

Obrazloženje

	1. Policijska uprava zagrebačka, IV. policijska postaja Zagreb pod brojem Klasa: 211-07/24-5/32551, Urbroj: 511-19-30-24-1 podnijela je 10.12.2024. optužni prijedlog protiv okrivljenika zbog djela prekršaja činjenično i pravno opisanih u izreci ove presude. 
           2. I., II. i III. okrivljenik su u svojoj obrani poricali izvršenje djela prekršaja, te su se branili šutnjom.
           3. U dokaznom postupku sudac  je ispitao svjedokinju Ines Tolić Tomić, te je pročitao i razgledao dokaze u spisu i to obavijest IV. PP Zagreb br. 211-07/24-5/32551 za Nenada Stanković, Josipa Tomić i Andriju Stanković, od 28.11.2024.,  liječničku dokumentaciju na str. 14 do 18, liječničku potvrdu Nastavnog zavoda za hitnu medicinu za Nenada Stanković, te izvod iz prekršajne evidencije za I., II. i III. okrivljenika iz koje proizlazi da okrivljenici nisu prekršajno kažnjavani.
	4. Svjedokinja Ines Tolić Tomić, supruga II. okrivljenika, koristila je blagodat ne svjedočenja, te nije željela svjedočiti u ovom postupku.
          5. Iz liječničke dokumentacije, koja je jedini valjani dokaz koji se nalazi u spisu, nedvojbeno proizlazi da je II. okrivljenik Josip Tomić zadobio tjelesne ozljede, ali nije moguće sa sigurnošću utvrditi tko ga je ozlijedio i na koji način.
          6. Kako su svi  okrivljenici poricali izvršenje djela prekršaja, te su se branili šutnjom, a svjedokinja Ines Tolić Tomić je koristila blagodat, te nije iskazivala, a drugi dokazi sucu nisu bili dostupni, to sudac na temelju stanja spisa, nije mogao sa sigurnošću utvrditi odlučne činjenice i dinamiku samog događaja, te slijedom toga da li su se u ponašanju okrivljenika stekla obilježja djela prekršaja koji im se stavljaju na teret.



          7. Glede navedenog sudac je, primjenom načela "in dubio pro reo", na temelju čl.182.točka 3. Prekršajnog zakona, I., II. i III. okrivljenika oslobodio optužbe, jer nije dokazano da bi počinili djelo prekršaja kako je to opisano u izreci presude.
           Kako su okrivljeni oslobođeni optužbe, to je shodno tome odlučeno da troškovi prekršajnog postupka padaju na teret proračunskih sredstava.

U Zagrebu, 19. ožujka 2026.

     Zapisničar					                                   Sudac
Jadranka Povoljnjak					                Tonka Grgičević 



UPUTA O PRAVNOM LIJEKU:
	Protiv ove presude dopuštena je žalba u roku od 8 dana od dana dostave prijepisa presude. Žalba se podnosi Općinskom prekršajnom sudu u Zagreb, na adresu Zagreb, Avenija Dubrovnik 8, u dva primjerka, a o žalbi odlučuje Visoki prekršajni sud Republike Hrvatske

Dostavna naredba:
1. I. okrivljenik Nenad Stanković,
Zagreb, Novoselski odvojak I. br. 5
2. II. okrivljenik Josip Tomić,
Zagreb, Prugovečka ulica 1, 
3. III. okrivljenik Andrija Stanković,
Zagreb, Novoselski odvojak I. br.5
4. Odvjetnik Hrvoje Domac, OD Čavić i partneri, 
Zagreb, Ulica grada Vukovara 269 D, 
5. Odvjetnica Lea Čavić,
Zagreb, Ulica grada Vukovara 269 D, 
6. Odvjetnik Tihomir Mišić,
Zagreb, Ljudevita Posavskog 34 a, 
7. tužitelj – PU Zagrebačka,
IV. policijska postaja Zagreb   
8. spis

